เฟดขึ้นดอกเบี้ยกดบาทอ่อน
ธปท.ยันหากเฟดขึ้นดอกเบี้ยในเดือน มี.ค.นี้ ไม่กดดันนโยบายการเงิน ยอมรับช่วงนี้ทำเงินบาทอ่อนค่า
10 มี.ค. 2560

ธปท.ยันหากเฟดขึ้นดอกเบี้ยในเดือน มี.ค.นี้ ไม่กดดันนโยบายการเงิน ยอมรับช่วงนี้ทำเงินบาทอ่อนค่านายเมธี สุภาพงษ์ รองผู้ว่าการ ด้านเสถียรภาพการเงิน ธนาคารแห่งประเทศไทย (ธปท.) เปิดเผยว่า หากธนาคารกลางสหรัฐ (เฟด) ปรับขึ้นดอกเบี้ยในการประชุมรอบวันที่ 14-15 มี.ค. 2560 ตามที่ตลาดคาดการณ์ไว้จริงๆ ก็ถือว่า ผิดไปจากที่ ธปท.คาดไว้ เพราะเดิมที่เรามองว่า ปีนี้เฟดน่าจะปรับขึ้นดอกเบี้ยประมาณ 2-3 ครั้งในครึ่งหลังของปีนี้อย่างไรก็ดี หลังการปรับขึ้นของเฟดแล้วต้องติดตามดูต่อไปว่า ในรายงานหรือถ้อยแถลงของเฟดก่อนจะประเมินในระยะต่อไป"แต่ถึงจะผิดคาด เฟดขึ้นดอกเบี้ยเร็วกว่าที่เราประเมินก็ไม่ได้กดดันการ ทำนโยบายการเงินของไทย แต่คงมีผลให้ค่าเงินบาทในช่วงนี้ปรับอ่อนค่าลง ซึ่งการอ่อนค่าของเงินบาทน่าจะส่งผลดี ต่อเศรษฐกิจไทย" นายเมธี กล่าวนายเมธี กล่าวอีกว่า เฟดขึ้นดอกเบี้ยรอบนี้มีผลต่อเงินทุนไหลออกและเงินบาทอ่อนค่า แต่เงินทุนที่ไหลออกไปยังน้อยกว่าที่เคยไหลเข้ามาไทย ต้นปีนี้ที่ผ่านมาน่าจะมีเข้ามาในตลาดตราสารหนี้ไทยประมาณ 2,000 ล้านเหรียญสหรัฐ (ประมาณ 7.06 หมื่นล้านบาท คิดอัตราแลกเปลี่ยนวันที่ 9 มี.ค.ที่ระดับ 35.30 บาท/เหรียญสหรัฐ) ไม่ได้ออกไปมากจนน่าห่วง ส่วนผลต่อเงินบาทถึงจะทำให้เงินบาทอ่อนค่าลงบ้าง แต่คงไม่ทำให้อ่อนค่าไปมากนัก เนื่องจากเศรษฐกิจด้านต่างประเทศของไทยค่อนข้างดี ทั้งดุลบัญชีเดินสะพัดเกินดุล ทุนสำรองระหว่างประเทศสูง หนี้ต่างประเทศต่ำทั้งนี้ ค่าเงินบาทวันที่ 9 มี.ค.ที่ ผ่านมา เปิดตลาดช่วงเช้าที่ระดับ 35.32-35.33 บาท/เหรียญสหรัฐ อ่อนค่าลงจากปิดตลาดวันก่อนที่ 35.24 บาท อ่อนค่าลงแรงสุดในรอบ 6 สัปดาห์นักวิเคราะห์จากยูบีเอส คาดการณ์ว่า ธนาคารกลางยุโรป (อีซีบี) จะยังคงใช้นโยบายการเงินที่ผ่อนคลาย โดย คาดว่าจะมีมติคงอัตราดอกเบี้ยนโยบาย ซึ่งเป็นอัตราดอกเบี้ยรีไฟแนนซ์ที่ระดับ 0% ซึ่งเป็นระดับต่ำสุดเป็นประวัติการณ์ รวมทั้งคงอัตราดอกเบี้ยเงินฝากที่ธนาคารพาณิชย์ฝากไว้กับอีซีบี ที่ระดับลบ 0.4% และคงดอกเบี้ยเงินกู้ที่ 0.25%ยูบีเอส ระบุว่า อีซีบีจะเริ่มลดวงเงินคิวอี ในเดือน ม.ค. 2561 โดยจะปรับลดเป็นเวลา 6-9 เดือน ก่อนที่จะเริ่มปรับขึ้นอัตราดอกเบี้ยเป็นครั้งแรกก่อนถึงปี 2562 โดยจะส่งสัญญาณการปรับลดวงเงินคิวอีในการประชุมเดือน ก.ย.นี้ เพื่อให้ตลาดการเงินมีการเตรียมพร้อมเป็นเวลาหลายเดือนก่อนที่จะมีการปรับลดวงเงินคิวอีในเดือน ม.ค. 2562 เพื่อหลีกเลี่ยงภาวะตื่นตระหนกในตลาด